⭐️⭐️⭐️1/2 (เราทานได้ เพื่อนชอบ สำหรับคนทั่วไปน่าจะโอเคอยู่)

มาถึงร้านช่วง 11 โมง คนเริ่มเต็มร้านแต่ก็ได้โต๊ะจากคนที่ลุกพอดี

สั่งเกี๊ยวหมี่เป็ดย่างหมูแดงกับบะหมี่เฉโป และมะระตุ๋นซี่โครงหมูมาซดให้คล่องคอ มะระตุ๋นซี่โครงมาก่อนอย่างรวดเร็ว น้ำซุปดูใสๆไม่เข้มข้นมากเท่าไหร่ แต่มีมันลอยหน้าค่อนข้างเยอะทำให้ถ่ายรูปออกมาแล้วดูเหมือนจะขุ่น ตอนซดน้ำไม่ค่อยร้อน ซดได้เลยไม่ต้องเป่า คนที่ชอบน้ำซุปร้อนๆอาจไม่ถูกใจนัก มะระมีความขมเล็กน้อย เนื้อมะระยังแน่นไม่ได้เปื่อยมาก ซี่โครงหมูเนื้อเปื่อยดี โดยรวมค่อนข้างรสอ่อนไปนิด พอทานกับบะหมี่จะจืดไปเลย ถ้ารสเข้มกว่านี้น่าจะทานกับข้าวได้อร่อยขึ้น

???? เกี๊ยวหมี่เป็ดหมูแดง (70 บาท) ตัวเกี๊ยวเป็นเกี๊ยวหมู จำรสชาติเกี๊ยวไม่ได้ คงจะเฉยๆ 555 บะหมี่เป็นเส้นกลมสีเหลืองเข้ม รสสัมผัสค่อนข้างเหนียวหนึบให้ได้เคี้ยว เป็ดย่างหั่นมาเป็นชิ้นเล็กๆ กินเข้ากับบะหมี่ง่ายดี แต่ก็จะไม่ค่อยรู้สึกรสชาติจากหนังเป็ดมากเท่าไหร่คงเพราะโดนหั่นเล็กไป น้ำซอสที่ราดมารสเข้มข้นออกเค็มนำเล็กน้อยกินเข้ากับบะหมี่ดี ที่ชอบคือหมูแดง นุ่มมากกก เนื้อหนานิดๆแต่มีความนุ่มและรสชาติเข้มข้น หมูแดงหวานนำเล็กน้อย คาดว่าถ้าสั่งเป็นข้าวหมูแดงก็น่าจะใช้ได้เลย หรือถ้าซื้อหมูแดงกลับบ้าน เอามาทานเล่นหรือใส่ข้าวผัดน่าจะดีงามไม่ใช่น้อย ชามนี้โดยส่วนตัวแอบปรุงเพิ่มโดยการเติมน้ำส้มพริกดองตัดรสเค็ม เวลาเคี้ยวพริกดองกับเป็ดย่างหรือหมูแดงแล้วมันชื่นใจ 55 เติมน้ำตาลหน่อยเพราะที่ร้านทำมาจะเค็มนำเล็กน้อย เราชอบทานบะหมี่แห้งออกหวานนิดๆ ใส่พริกป่นนิดๆเพิ่มความเผ็ด สุดท้ายโรยพริกไทยเพิ่มความรู้สึกหอมหวานให้บะหมี่(เรารู้สึกแบบนั้นว่ามันจะหวานขึ้น) บะหมี่ชามนี้ปริมาณค่อนข้างเยอะสำหรับผู้หญิง ทานชามเดียวน่าจะอยู่ท้องสบายๆ เราเองก็รู้สึกอิ่มพอดีๆ เทียบกับราคาแล้วถือว่าโอเค

???? บะหมี่เฉโป (120 บาท) ชามนี้เพื่อนสั่งมา ชามใหญ่กว่าเกี๊ยวหมี่เป็ดหมูแดงของเรานิดหน่อย เราถามร้านว่าบะหมี่เฉโปใส่อะไรบ้าง ร้านบอก "ใส่ทุกอย่างคับ" ละทุกอย่างมันมีอะไรเนี่ย 555 เลยเอาตะเกียบรื้อเนื้อกองโตที่โปะมาบนบะหมี่ ได้ความว่า ใส่เป็ดย่าง, หมูแดง, หมูกรอบ (ซึ่งดูน่ากินแต่เราลืมจกมาจากเพื่อน), ขาหมูยัดไส้ (เพื่อนแบ่งมาชิมนิดนึง เรายังไม่ทันรู้รสเพราะชิ้นมันเล็ก ????), กุนเชียง และเกี๊ยวกุ้ง ซึ่งเราก็เทรดเกี๊ยวกับเพื่อนไป เกี๊ยวกุ้งเด้งดี ลูกไม่ใหญ่มาก กุ้งเป็นชิ้นๆไม่ได้เป็นตัวๆแต่รสชาติโอเค เพื่อนเราเป็นพวกนิยมบะหมี่เป็ดย่างและนี่คือครั้งแรกที่ร้านนี้ของนาง นางก็ดูพอใจอยู่พอสมควร แต่ถ้าคราวหน้ามาอีกจะสั่งเครื่องเฉพาะที่ชอบเพราะจะได้ทานแต่ของที่ถูกใจจริงๆและราคาก็จะได้ไม่สูงเกินไป

???? เครื่องดื่ม สั่งเป็นน้ำแข็งเปล่ากับน้ำชาของที่ร้าน น้ำชาเฉยๆ ไม่ค่อยมีรสเท่าไหร่ 

????️ ที่จอดรถ ทางร้านบอกว่าไม่มีที่จอด ให้จอดที่โรบินสันบางรักที่อยู่ฝั่งตรงข้ามแทน จอดฟรี 1 ชั่วโมงแรกชั่วโมงถัดมา 20 บาท ถือว่าก็สะดวกดีสำหรับใครที่จะเอารถมา

ใครที่ชอบทานเป็ดย่างก็แนะนำว่ามาลองดูซักครั้งสำหรับร้านเก่าแก่อายุเกิน 100 ปีของย่านนี้ รสชาติและราคาถือว่าพอใช้ได้เลย